ભારતીય લોકશાહીની વિકાસગાથા અનોખી હોવાના કારણે શરૂઆતથી ગઈ કાલ સુધી કોંગ્રેસ પક્ષ સર્વોપરી બની રહ્યો. પાર્લામેન્ટથી માંડીને પંચાયતો સુધી કોંગ્રેસ જ સત્તાધીશ હતી અને તેથી રામ મનોહર લોહિયા જેવા વિચારપ્રધાન રાજનેતાઓએ કોંગ્રેસ વિરોધી(anti congress)નો બુલંદ નાદ ગજાવ્યો અને તેના પડઘા રૂપે 1967-69માં કોંગ્રેસનું માળખું પહેલી વખત ડગભગી ગયું. આજે ભાજપની બોલબાલા છે તેથી ભાજપ વિરોધી ગઠબંધન અન્ય પક્ષો માટે જીવાદોરી સમાન થઈ પડ્યું છે.